ԱՄՓՈՓԱԹԵՐԹ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՓԵՏՐՎԱՐԻ 15-Ի N 89-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ ՈՐՈՇՄԱՆ ՆԱԽԱԳԾԻ

	1. ՊԱՇՏՊԱՆՈՒԹՅԱՆ ՆԱԽԱՐԱՐՈՒԹՅՈՒՆ
	28.10.2024թ.

	
	ՊՆ/510/11670-2024

	1. նախագծի վերնագրում «փոփոխություններ» բառը փոխարինել «փոփոխություն և լրացում» բառերով
	Ընդունվել է


	2. նախագծի 1-ին կետի 2-րդ ենթակետում՝	
	1) լրացվող 9-րդ կետում անհրաժեշտ է պարզաբանել «իսկ սույն կարգի 2-րդ կետի 3-րդ ենթակետով՝ «Զինվորական ծառայության և զինծառայողի կարգավիճակի մասին» օրենքի 22-րդ հոդվածի 8-րդ մասի համաձայն ուսումն ավարտելուց հետո առնվազն երեք տարի Հայաստանի Հանրապետության կառավարության կողմից սահմանված ոլորտում Հայաստանի Հանրապետությունում աշխատելու համար տարկետում ստացած քաղաքացիները» արտահայտության ներառման նպատակը, քանի որ նշված քաղաքացիների ազատման իրավունքը նախատեսված է  կարգի 2-րդ կետի 3.1-ին ենթակետում,	
	3) լրացվող 9-րդ կետի մյուս կարգավորումներն առաջարկում ենք շարադրել հետևյալ բովանդակությամբ.	
	«9. Սույն կարգով պարտադիր զինվորական ծառայությունից չեն կարող ազատվել «Զինվորական ծառայության և զինծառայողի կարգավիճակի մասին» օրենքի 19-րդ հոդվածի 2-րդ և 3-րդ մասերին համապատասխան զորակոչի ոչ ենթակա քաղաքացիները, ինչպես նաև Հայաստանի Հանրապետության կառավարության 2018 թվականի ապրիլի 12-ի N 430-Ն որոշման N 1 հավելվածի համաձայն նպատակային ուսումնառության համար տարկետում ստացած քաղաքացիները, բացառությամբ այն քաղաքացու, որին նպատակային ուսումնառության համար տրված տարկետումը դադարեցվել է քաղաքացու առողջական վիճակի պատճառով:»:
	Մասամբ է ընդունվել
«Զինվորական ծառայության և զինծառայողի կարգավիճակի մասին» օրենքի 22-րդ հոդվածի 8-րդ մասի համաձայն ուսումն ավարտելուց հետո առնվազն երեք տարի Հայաստանի Հանրապետության կառավարության կողմից սահմանված ոլորտում Հայաստանի Հանրապետությունում աշխատելու համար տարկետում ստացած քաղաքացիներին կարգի 2-րդ կետի 3-րդ ենթակետով պարտադիր զինվորական ծառայության զորակոչից ազատելու արգելք սահմանելու անհրաժեշտությունը պայմանավորված է նշված հիմքով տարկետում ստացած քաղաքացիների կողմից ամբողջ ժամանակահատվածով աշխատելու պարտավորության կատարմամբ, այլապես հնարավոր է դեպքեր, երբ քաղաքացին երեք տարի Հայաստանի Հանրապետության կառավարության կողմից սահմանված ոլորտում Հայաստանի Հանրապետությունում աշխատելու համար տարկետում ստանալու դեպքում թեկնածուական ատենախոսություն պաշտպանի և դիմի զինվորական ծառայությունից ազատվելու նպատակով՝ չկատարելով երեք տարի աշխատելու պայմանը:

	1. ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅՈՒՆ
	18.09.2026թ.

	
	/27.1.1/47386-2026

	1.Նախագծի 1-ին կետի 1-ին ենթակետով նախատեսվում է Հայաստանի Հանրապետության կառավարության 2019 թվականի փետրվարի 15-ի N 89-Ն որոշման (այսուհետ՝ Որոշում) հավելվածի 2-րդ կետի 3-րդ ենթակետը շարադրել նոր խմբագրությամբ, որի արդյունքում ստացվում է, որ Որոշմամբ սահմանված կարգի կիրառման իմաստով բացառիկ դեպքեր են համարվում՝ (․․․) «3) գիտական աստիճան ունեցող քաղաքացուն կրթության և գիտության բնագավառներում գործունեության համար նախկինում տարկետում տրված լինելու և քաղաքացու կողմից Հայաստանի Հանրապետությունում գիտական կազմակերպությունում աշխատանքային կամ ծառայությունների վճարովի մատուցման պայմանագրի հիման վրա գիտական աշխատող հանդիսանալու հանգամանքները։»։
Վերոգրյալ փոփոխության կապակցությամբ Նախագծին կից ներկայացված հիմնավորմամբ նշվել է, որ «2025 թվականի սեպտեմբերի 11-ին Ազգային Ժողովի կողմից ընդունվել է «Բարձրագույն կրթության և գիտության մասին» նոր օրենք, որով նոր կարգավորումներ են ստացել գիտական գործունեությունը կարգավորող հարաբերությունները:
Հետևաբար անհրաժեշտություն է առաջացել  Հայաստանի Հանրապետության կառավարության 2019 թվականի փետրվարի 15-ի N 89-Ն որոշման մեջ սահմանված կարգավորումները համապատասխանեցնել «Բարձրագույն կրթության և գիտության մասին» նոր օրենքի կարգավորումներին:»։
Այս առումով հարկ է նկատել, որ «գիտական կազմակերպությունում աշխատանքային կամ ծառայությունների վճարովի մատուցման պայմանագրի հիման վրա գիտական աշխատող հանդիսանալու» ձևակերպման մեջ շեշտադրվում է գիտական աշխատողի՝ գիտական կազմակերպությունում աշխատանքային կամ ծառայությունների վճարովի մատուցման պայմանագրի հիման վրա աշխատելու հանգամանքը։
Այս առումով անհրաժեշտ ենք համարում անդրադառնալ «Բարձրագույն կրթության և գիտության մասին» օրենքի (այսուհետ՝ Օրենք) 3-րդ հոդվածի 1-ին մասի 7-րդ և 37-րդ կետերով սահմանված «գիտական կազմակերպություն» և «գիտական աշխատող» հասկացությունների բովանդակությանը, որոնց համաձայն՝
«7) գիտական կազմակերպություն` իրավաբանական անձի կարգավիճակ ունեցող կազմակերպություն կամ օրենքով սահմանված հիմնարկի կարգավիճակ ունեցող կազմակերպություն կամ հետազոտական համալսարանի կազմում ինքնավարության սկզբունքով գործող կառուցվածքային միավոր, որն իրականացնում է գիտատեխնոլոգիական գործունեություն: (․․․)
37) գիտական աշխատող (հետազոտող, ճարտարագետ)` գիտական կազմակերպությունում գիտատեխնոլոգիական գործունեություն իրականացնող, առնվազն մագիստրոսի կամ դրան համարժեք որակավորում ունեցող և գիտական արդյունք ստեղծող անձ․»։
Վերը նշված իրավակարգավորումների լույսի ներքո՝ գիտական աշխատողը գիտական կազմակերպությունում գիտատեխնոլոգիական գործունեություն իրականացնող, առնվազն մագիստրոսի կամ դրան համարժեք որակավորում ունեցող և գիտական արդյունք ստեղծող անձն է, ընդ որում, գիտական աշխատողի՝ գիտական կազմակերպությունում աշխատելու իրավական հիմքերն Օրենքով նախատեսված չեն։
Ելնելով վերոգրյալից՝ գտնում ենք, որ Որոշման հավելվածի 2-րդ կետի՝ նոր խմբագրությամբ շարադրվող 3-րդ ենթակետում «աշխատանքային կամ ծառայությունների վճարովի մատուցման պայմանագրի հիման վրա» ձևակերպման կիրառումը չի բխում Օրենքի կարգավորումներից, ինչպես նշված է Նախագծի հիմնավորման մեջ։ Բացի այդ, նշված ձևակերպումը նաև «սահմանափակող» բնույթ է կրում, ինչը նշանակում է, որ միայն աշխատանքային կամ ծառայությունների վճարովի մատուցման պայմանագրի հիման վրա գիտական աշխատող անձանց վրա է տարածվելու առաջարկվող կարգավորումը, մինչդեռ որևէ այլ հիմքով գիտական կազմակերպությունում գիտական աշխատող հանդիսացող անձինք չեն կարողանալու օգտվել Որոշմամբ սահմանված կարգից։ 
Հաշվի առնելով վերը նշված դիտարկումները, ինչպես նաև առաջարկվող կարգավորման անձի իրավական վիճակը վատթարացնող հնարավոր բնույթ կրելու ռիսկը, առաջարկում ենք Որոշման հավելվածի 2-րդ կետի՝ նոր խմբագրությամբ շարադրվող 3-րդ ենթակետից հանել «աշխատանքային կամ ծառայությունների վճարովի մատուցման պայմանագրի հիման վրա» բառերը։

	Չի ընդունվել
Հայաստանի Հանրապետության կառավարության 2019 թվականի փետրվարի 15-ի N 89-Ն որոշման ընդունման հիմքը հանդիսանում է «Զինվորական ծառայության և զինծառայողի կարգավիճակի մասին» օրենքի 21-րդ հոդվածի 5-րդ մասը, համաձայն որի «5. Սույն հոդվածով չնախատեսված այլ հիմքով քաղաքացին կարող է բացառիկ դեպքերում ազատվել պարտադիր զինվորական ծառայությունից՝ Հայաստանի Հանրապետության կառավարության որոշմամբ՝ Հայաստանի Հանրապետության կառավարության սահմանած կարգով:»: Հետևաբար պարտադիր զինվորական ծառայությունից ազատվելու կարգը սահմանվում է կառավարության կողմից և կարգով պայմաններ սահմանելը չի կարող մեկնաբանվել որպես անձի կարգավիճակը վատթարացնող պայման: Առաջարկվող փոփոխությունների նպատակը «Բարձրագույն կրթության և գիտության մասին» նոր օրենքով սահմանված որոշ հասկացություններ կարգով սահմանված հասկացություններին համապատասխանեցնելն է, իսկ զինվորական ծառայությունից ազատելու համար աշխատանքային կամ ծառայությունների վճարովի մատուցման պայմանագրի հիման վրա գիտական աշխատող հանդիսանալու հանգամանքը ամրագրելը բխում ոլորտում իրականացվող քաղաքականության և արդեն իսկ իրականացվող վարչարարության տրամաբանությունից:

	2.Նախագծի 1-ին կետի 2-րդ ենթակետով նախատեսվում է Որոշման հավելվածը լրացնել 9-րդ կետով՝ հետևյալ բովանդակությամբ․ «Սույն կարգի հիմքով պարտադիր զինվորական ծառայությունից չեն կարող ազատվել Հայաստանի Հանրապետության կառավարության 2018 թվականի ապրիլի 12-ի N 430-Ն որոշման N 1 հավելվածի համաձայն նպատակային ուսումնառության համար տարկետում ստացած քաղաքացիները, բացառությամբ այն քաղաքացու, որին նպատակային ուսումնառության համար տրված տարկետումը դադարեցվել է քաղաքացու առողջական վիճակի պատճառով, «Զինվորական ծառայության և զինծառայողի կարգավիճակի մասին» օրենքի 19-րդ հոդվածի 2-րդ և 3-րդ կետերին համապատասխան զորակոչի ոչ ենթակա քաղաքացիները, իսկ սույն կարգի 2-րդ կետի 3-րդ ենթակետով՝ «Զինվորական ծառայության և զինծառայողի կարգավիճակի մասին» օրենքի 22-րդ հոդվածի 8-րդ մասի համաձայն ուսումն ավարտելուց հետո առնվազն երեք տարի Հայաստանի Հանրապետության կառավարության կողմից սահմանված ոլորտում Հայաստանի Հանրապետությունում աշխատելու համար տարկետում ստացած քաղաքացիները:» Թեև Որոշման նախաբանում վկայակոչված «Զինվորական ծառայության և զինծառայողի կարգավիճակի մասին» օրենքի 21-րդ հոդվածի 5-րդ մասով սահմանված է, որ «սույն մասի համաձայն ներկայացված՝ քաղաքացուն պարտադիր զինվորական ծառայությունից ազատելու դիմումը կարող է մերժել Հայաստանի Հանրապետության կառավարության լիազորած պետական մարմինը՝ Հայաստանի Հանրապետության կառավարության սահմանած կարգով նախատեսված դեպքերում», այնուամենայնիվ, Նախագծի 1-ին կետի 2-րդ ենթակետով նախատեսվող կարգավորման անհրաժեշտության վերաբերյալ Նախագծի հիմնավորմամբ պարզաբանումներ չեն ներկայացվել, ինչը հնարավորություն չի տալիս լիարժեք գնահատել առաջարկվող կարգավորման նպատակը։ Ուստի, հաշվի առնելով «Նորմատիվ իրավական ակտերի մասին» օրենքի 6-րդ հոդվածի 5-րդ մասի պահանջներն առ այն, որ փորձաքննության ներկայացվող նորմատիվ իրավական ակտին կցվող հիմնավորման մեջ շարադրվում են կարգավորման ենթակա ոլորտի կամ խնդրի սահմանումը, առկա իրավիճակը (եթե կիրառելի է), կարգավորման նպատակները, ակնկալվող արդյունքը, Նախագծի հիմնավորումն անհրաժեշտ է լրամշակել։
Միաժամանակ, Որոշման հավելվածի՝ նոր լրացվող 9-րդ կետի համարը տեքստից անհրաժեշտ է բաժանել միջակետով, իսկ նույն կետում «19-րդ հոդվածի 2-րդ և 3-րդ կետերին» բառերն անհրաժեշտ է փոխարինել «19-րդ հոդվածի 2-րդ և 3-րդ մասերին»՝ նկատի ունենալով «Նորմատիվ իրավական ակտերի մասին» օրենքի 14-րդ հոդվածի 3-րդ և 5-րդ մասերի պահանջները։
	Ընդունվել է

	1. Վարչապետի աշխատակազմի պետաիրավական վարչություն
	13.09.2026թ.

	1. Նախագծի 1-ին կետի 1-ին ենթակետով առաջարկվում է որպես պարտադիր զինվորական ծառայությունից ազատման բացառիկ դեպք նախատեսել գիտական աստիճան ունեցող քաղաքացուն կրթության և գիտության բնագավառներում գործունեության համար նախկինում տարկետում տրված լինելու և քաղաքացու կողմից Հայաստանի Հանրապետությունում գիտական կազմակերպությունում աշխատանքային կամ ծառայությունների վճարովի մատուցման պայմանագրի հիման վրա գիտական աշխատող հանդիսանալու հանգամանքները: 
	Հարկ է նկատել, որ նշված ձևակերպման օգտագործումը դուրս է թողնում մի շարք սուբյեկտների, ովքեր գիտական գործունեություն են ծավալում այլ հաստատություններում, օրինակ՝ բարձրագույն ուսումնական հաստատություններում («Բարձրագույն կրթության և գիտության մասին» օրենքի 3-րդ հոդվածի 1-ին մասի 3-րդ կետի համաձայն՝ բուհը նույնպես իրականացնում է գիտատեխնոլոգիական գործունեություն, իսկ բուհի ակադեմիական կազմի գործունեության մեջ ներառվում է նաև հետազոտական գործունեությունը)։ Այս խնդիրն ակնառու է դառնում «Բարձրագույն կրթության և գիտության մասին» օրենքի կարգավորումների համատեքստում, որը բազմաթիվ հոդվածների շրջանակներում բուհը և գիտական կազմակերպությունը դիտարկում է որպես միմյանցից առանձին սուբյեկտներ։ 
Նույն խնդիրն առկա է նաև Հայաստանի Հանրապետության գիտությունների ազգային ակադեմիայի պարագայում, քանի որ «Բարձրագույն կրթության և գիտության մասին» օրենքի 
9-րդ հոդվածով ակադեմիային տրվում է հատուկ իրավական կարգավիճակ՝ այն սահմանելով որպես Հայաստանի Հանրապետության՝ ի դեմս Կառավարության, հիմնադրած ինքնակառավարվող իրավաբանական անձ հանդիսացող ոչ առևտրային կազմակերպություն։ Այսինքն՝ ակադեմիան օրենքով առանձնացված է «գիտական կազմակերպություն» հասկացությունից։ 
Ըստ այդմ, այս տեսանկյունից առաջարկվող կարգավորումը լրացուցիչ հիմնավորման կարիք ունի: 

	Ընդունվել է
Նախագծում լրացում է կատարվել՝ ամրագրելով նաև բարձրագույն ուսումնական հաստատությունը և գիտությունների ազգային ակադեմիա

	2.	Նախագծի 1-ին կետի 2-րդ ենթակետով սահմանվում է, որ կարգի հիմքով պարտադիր զինվորական ծառայությունից չեն կարող ազատվել նախկինում ազատազրկման դատապարտված անձինք: Մինչդեռ, պետք է նկատել, որ «Զինվորական ծառայության և զինծառայողի կարգավիճակի մասին» օրենքի 19-րդ հոդվածի 2-րդ մասի ուժով՝ նշված քաղաքացիներն ինքնին պարտադիր զինվորական ծառայության ենթակա չեն և նրանց մասով ազատելու արգելք սահմանող լրացուցիչ կարգավորում նախատեսելու նպատակը պարզ չէ:
	Ընդունվել է
Առաջարկվող կարգավորումը նախագծից հանվել է

	3.	Միաժամանակ, նախագծային նույն դրույթով սահմանվում է նաև, որ կարգի հիմքով պարտադիր զինվորական ծառայությունից չեն կարող ազատվել քրեական հետապնդման մեջ գտնվող քաղաքացիները: Մինչդեռ, պետք է նկատել, որ «Զինվորական ծառայության և զինծառայողի կարգավիճակի մասին» օրենքի 19-րդ հոդվածի 3-րդ մասի համաձայն՝ նշված քաղաքացիները ենթակա չեն զորակոչվելու հայտարարված զորակոչի ժամանակ: Նշվածի արդյունքում, ըստ էության, նրանց մասով կարող է գործել միայն տարկետում ստանալու արգելք, քանի որ ըստ «Զինվորական ծառայության և զինծառայողի կարգավիճակի մասին» օրենքի կարգավորումների՝ տարկետումը տրամադրվում է զորակոչից, մինչդեռ ազատումը՝ պարտադիր զինվորական ծառայությունից: Հետևաբար, լրացուցիչ հիմնավորման կարիք ունի նշված քաղաքացիների մասով պարտադիր զինվորական ծառայությունից ազատման լրացուցիչ արգելքի սահմանումը:
	Ընդունվել է 
Առաջարկվող կարգավորումը նախագծից հանվել է

	1. Վարչապետի աշխատակազմի սոցիալական հարցերի վարչություն
	13.09.2026թ.

	1. Նախագծի 1-ին կետի 1-ին ենթակետով նախատեսվում է Կառավարության 15.02.2019թ. N 89-Ն որոշմամբ (այսուհետ՝ որոշում) սահմանված՝ քաղաքացուն բացառիկ դեպքերում պարտադիր զինվորական ծառայությունից ազատելու կարգի (այսուհետ՝ կարգ) 2-րդ կետի 3-րդ ենթակետը շարադրել նոր խմբագրությամբ, որով քաղաքացուն պարտադիր զինվորական ծառայությունից ազատելու բացառիկ դեպք կհամարվի գիտական աստիճան ունեցող քաղաքացու կողմից Հայաստանի Հանրապետությունում գիտական կազմակերպությունում աշխատանքային կամ ծառայությունների վճարովի մատուցման պայմանագրի հիման վրա գիտական աշխատող հանդիսանալու հանգամանքը: Նախագծի հիմնավորման համաձայն՝ սույն փոփոխությունը պայմանավորված է որոշման մեջ սահմանված կարգավորումները «Բարձրագույն կրթության և գիտության մասին» նոր օրենքի (այսուհետ՝ օրենք) կարգավորումներին  համապատասխանեցնելու անհրաժեշտությամբ, սակայն հարկ է նկատի ունենալ, որ օրենքում գիտական աշխատողի կարգավիճակ ունենալու համար նման սահմանափակումներ նախատեսված չեն: Ավելին, որոշմամբ հաստատված կարգի 2-րդ կետի 3-րդ ենթակետի առկա ձևակերպումը (քաղաքացու կողմից Հայաստանի Հանրապետությունում օրենքով սահմանված գիտական և գիտատեխնիկական գործունեությամբ զբաղվելը) արդեն իսկ ապահովում է օրենքին համապատասխանությունը:

	Չի ընդունվել
Հայաստանի Հանրապետության կառավարության 2019 թվականի փետրվարի 15-ի N 89-Ն որոշման մեջ առկա ձևակերպումները նույնական չեն «Բարձրագույն կրթության և գիտության մասին» նոր օրենքում տրված ձևակերպումներին, իսկ առաջարկվող փոփոխությունների բովանդակությունը բխում է  Հայաստանի Հանրապետության կառավարության 2019 թվականի փետրվարի 15-ի N 89-Ն որոշման շրջանակում իրականացվող վարչարարության բովանդակությունից:

	2. Նախագծի 1-ին կետի 2-րդ ենթակետով առաջարկվող կարգավորմամբ սահմանվում է. «Սույն կարգի հիմքով պարտադիր զինվորական ծառայությունից չեն կարող ազատվել ... կարգի 2-րդ կետի 3-րդ ենթակետով՝ «Զինվորական ծառայության և զինծառայողի կարգավիճակի մասին» օրենքի 22-րդ հոդվածի 8-րդ մասի համաձայն ուսումն ավարտելուց հետո առնվազն երեք տարի Հայաստանի Հանրապետության կառավարության կողմից սահմանված ոլորտում Հայաստանի Հանրապետությունում աշխատելու համար տարկետում ստացած քաղաքացիները:»: Նախագծի հիմնավորման մեջ, որպես վերոհիշյալ կարգավորման նպատակ, նշվում է քաղաքացու կողմից «Զինվորական ծառայության և զինծառայողի կարգավիճակի մասին» օրենքի 22-րդ հոդվածի 8-րդ մասի հիմքով տարկետման ժամանակահատվածում զինվորական ծառայությունից ազատվելու այլ հիմք ստեղծելու միջոցով սահմանված ժամկետով աշխատելուց խուսափելու հնարավորությունը բացառելը, սակայն կարգավորման բովանդակությունն այդ նպատակին չի համապատասխանում: Ավելին, այն առերևույթ ներքին հակասություն է առաջացնում օրենքի 22-րդ հոդվածի 8-րդ մասի և  կարգի 3.1-ին կետի հետ, քանի որ կառավարության որոշմամբ պարտադիր զինվորական ծառայության զորակոչից տարկետում ստացած և սահմանված կարգով ուսումն ավարտելուց հետո առնվազն երեք տարի կառավարության կողմից սահմանված ոլորտում Հայաստանի Հանրապետությունում աշխատելու պայմանը կատարած քաղաքացիների համար ընդհանրապես բացառում է պարտադիր զինվորական ծառայությունից ազատվելու հնարավորությունը: 

	Չի ընդունվել
[bookmark: _GoBack]Առաջարկվող փոփոխությամբ սահմանվում է, որ Հայաստանի Հանրապետության կառավարության 2019 թվականի փետրվարի 15-ի N 89-Ն որոշման հավելվածի 2-րդ կետի 3-րդ ենթակետի հիմքով զինվորական ծառայությունից չեն կարող ազատվեն այն քաղաքացիները, որոնք տարկետում են ստացել՝ Հայաստանի Հանրապետության կառավարության կողմից սահմանված ոլորտում Հայաստանի Հանրապետությունում աշխատելու համար: Նշված քաղաքացիների համար սահմանված պայմանը կատարելու դեպքում որպես զինվորական ծառայությունից ազատվելու հիմք սահմանվել է Հայաստանի Հանրապետության կառավարության 2019 թվականի փետրվարի 15-ի N 89-Ն որոշման հավելվածի 2-րդ կետի 3.1-ին կետը:



